Fonamentació+i+justificació+projecte

Davant la necessitat que té l'alumne de contacte físic amb el medi que l’ envolta, hem centrat aquest projecte en el coneixement del nostre poble i en la relació dels alumnes amb les persones que l’envolten, com son els companys de la classe i d’altres escoles, per així desenvolupar les destreses i coneixements dels nen/es cap al seu entorn més proper. Volem que tots els nens i nenes coneguin el seu poble, la seva gent, les seves tradicions, els seus recursos i la seva història, i hem pensat en utilitzar la creació d’un conte col·laboratiu com a fil conductor.

Des de les primeres edats els nens i les nenes comencen a familiaritzar-se i a sentir-se atrets per l'ús de les imatges; els agrada observar els contes, aprenen a reconèixer objectes, personatges, fotos d'amics, de familiar...A partir d'aquestes primeres experiències el seu interès es va ampliant progressivament, i gaudeixen imaginant-se noves situacions, preguntant- se que representen, etc. L' inici del llenguatge oral també els permetrà ampliar significativament el seu món imaginari i relacional. Posteriorment, i quan ja s'ha avançat en l'adquisició del llenguatge oral, l' interès dels nens i nenes se centrarà en el descobriment del llenguatge codificat (els agrada preguntar què posa en els cartells, identificar lletres per conèixer el seu nom i posteriorment escriure-ho, conèixer les grafies dels nombres…).

A partir d'aquest interès espontani dels alumnes cap els contes i les imatges proposarem la resta d’activitats, els objectius de les quals es centraran en el coneixement del poble. Mitjançant la col·laboració de les famílies i d’algunes vies de comunicació com són les gravacions de videos, el correu electrònic, l’ús d’Internet, etc, aconseguirem els objectius plantejats. Aquestes vies de comunicació esmentades, presents a la nostra societat, aportaran als infants grans possibilitats d’aprenentatge, motivació, desenvolupament d'habilitats comunicatives, desenvolupament d’habilitats motores, etc.

La possibilitat d'utilitzar aquestes noves eines tecnològiques ja són per sí mateixes molt rellevants pel infants, ja que aquests formen part d’un món digital i les utilitzen de manera activa en la seva vida quotidiana. Mitjançant l’ús didàctic de les TIC, concretament les que impliquen l’ús de la imatge i el so, aconseguirem una millora qualitativa de l’ensenyament, ja que comporten una implicació més activa dels infants i aquests podran accedir i implicar-se de forma lúdica en les activitats que descriurem més endavant. No obstant, les TIC són un recurs que també ens permet treballar per igual les tres àrees curriculars de l’etapa (descoberta d’un mateix i dels altres, descoberta de l’entorn i comunicació i llenguatges) i permeten reforçar el treball d’observació, manipulació, experimentació, comunicació i representació.